Gas gekap toe sy met bruid verwar word | Maroela Media
Die foto wat van die vrou met haar "onvanpaste rok" gedeel is
'n Gas by 'n troue word veroordeel vir haar "styllose" wit rok nadat sy vir die bruid aangesien is.
Een van die ander gaste het 'n foto van die vrou met haar wit rok – boonop met 'n sleep – op Reddit gedeel en gebruikers het gou ook hul teleurstelling uitgespreek.
As 'n gas by 'n troue is daar sekere ongeskrewe reëls, meen die gebruikers: moenie vergeet om te RSVP nie, skakel jou selfoon se klank af en daag betyds op. En, tensy jy die bruid is, moet jy beslis nie wit dra nie.
Die vrou by dié troue het haar egter nie aan die reël gesteur nie, en met 'n lang wit rok, van kant gemaak, opgedaag, berig die Daily Star.
'n Vriendin het op Facebook gesê: "Hierdie vrou lyk pragtig en absoluut perfek. Maar sy is NIE die bruid nie."
Ander gebruikers het gesê die rok is heeltemal onvanpas. "Het sy niemand gehad wat gesê het dit is dalk nie die regte geleentheid vir dié pragtige rok nie?" wou nog iemand weet. In reaksie hierop het iemand anders gesê haar kêrel moes dalk ook vir haar gesê het dit is 'n onvanpaste uitrusting. "Ek dink dit is 'n selfsugtige paartjie."
Talle het laat weet hulle sou die vrou uitgeskop het as sy met só rok by hulle troue opgedaag het.
Roerende oomblik toe olifant haar dogter ná 12 jaar sien
Mense steur hulle nie aan reëls of etiket nie, veral by 'n troue, ek was by 'n formele troue, en iemand het opgedaag met 'n Denim en 'n T-hemp. Ek voel dit is nie die plek vir dit nie. Ek het ook al reaksie gekry waar ek iemand na 'n troue toe uitgenooi het, en die persoon vir my duidelik laat verstaan het, hulle stel nie belang om dit by tewoon nie, as hulle nie informeel kan aantrek nie. Nodeloos om te së: ek het hulle nie uitgenooi nie.
Mens kry so min geleentheid om deesdae bietjie "uit te haal" en regtig formeel aan te trek. Ek lief troues wat formeel is want ek geniet om 'n mooi aandrok en hakke aan te trek. Die dragkode word op uitnodiging genoem hou daarby en respekteer die bruidspaar se wense dit is hulle dag.